cyanic-selkie/wikianc huggingface dataset:
মজিদ হক
প্রারম্ভিক জীবন
মজিদের এক চাচাতো ভাই ওমর হোসেন তার সাথে কেলবার্ন ক্রিকেট ক্লাবে খেলেছেন। এছাড়াও তারা ফার্গাসলাই ক্রিকেট ক্লাবে খেলেন ও বর্তমানে ক্লাইডেসডেল ক্রিকেট ক্লাবে খেলছেন। কর্মজীবনে একটি অ্যাকাউন্টেন্সি ফার্মে কর্মরত রয়েছেন। ২০ জুলাই, ২০০২ তারিখে স্কটল্যান্ড দলের পক্ষে ইউরোপীয় চ্যাম্পিয়নশীপের খেলায় ইংল্যান্ড বোর্ড একাদশের বিপক্ষে অভিষেক ঘটে তার।
খেলোয়াড়ী জীবন
২০০৭ সালের ক্রিকেট বিশ্বকাপে দলের প্রাথমিক তালিকায় ওমরসহ তাকে অন্তর্ভুক্ত করা হয়। তাদের উভয়কেই দলের চূড়ান্ত তালিকায় অন্তর্ভুক্তির জন্য শারীরিক যোগ্যতাকে প্রাধান্য দেয়ার শর্ত আরোপ করা হয়। ওয়েস্ট ইন্ডিজে অনুষ্ঠিত ২০০৭ সালের ক্রিকেট বিশ্বকাপে স্কটল্যান্ড দলের অন্যতম সদস্য ছিলেন।
দুবাই ও কেনিয়া সফরে দলের সদস্য হন। এছাড়াও, ২০০৭ সালের বিশ্ব ক্রিকেট লীগ প্রথম বিভাগ প্রতিযোগিতায় রানার্স-আপ হওয়া স্কটল্যান্ড দলকে সহায়তা করেন তিনি। ২০০৭ সালের শেষদিকে দক্ষিণ আফ্রিকায় অনুষ্ঠিত টুয়েন্টি২০ চ্যাম্পিয়নশীপেও দলের সদস্য ছিলেন।
ক্রিকেট বিশ্বকাপ
৯ জানুয়ারি, ২০১৫ তারিখে ক্রিকেট স্কটল্যান্ড কর্তৃপক্ষ কাইল কোয়েতজারকে অধিনায়কত্ব করে তাদের ১৫-সদস্যের চূড়ান্ত তালিকা প্রকাশ করে। দলে তিনিও অন্যতম সদস্য মনোনীত হন। ২৬ ফেব্রুয়ারি তারিখে অনুষ্ঠিত গ্রুপ-পর্বের ৩য় খেলায় আফগানিস্তানের বিপক্ষে ৯ম উইকেটে অ্যালাসডেয়ার ইভান্সকে সাথে নিয়ে স্কটল্যান্ডের একদিনের ইতিহাসে ৬২ রানের সেরা জুটি গড়েন। এরফলে প্রথমবারের মতো স্কটল্যান্ড দল বিশ্বকাপে দুই শতাধিক রানের কোটা অতিক্রম করলেও তার দল মাত্র ১ উইকেটের ব্যবধানে পরাজিত হয়। কিন্তু, ১১ মার্চ, ২০১৫ তারিখে দলীয় শৃঙ্খলা ভঙ্গের অভিযোগে তাকে নিজ দেশে ফেরত পাঠানো হয়।
চাওফা
চাওফা (আহোম ভাষা, থাই ভাষা, শান ভাষা, টাই ভাষা: অৰ্থ স্বর্গদেউ, স্বর্গের রাজা ) হল আহোম রাজ্য, শান রাজ্য , দাঈ রাজ্য, থাই রাজ্য ও খামতীদের টাই-বংশানুক্ৰমিক টাইশাসকদের বুঝিয়ে ব্যবহার করা রাজকীয় উপাধি। কেবল টাই বংশের মানুষই এই উপাধি লাভ করেন। অসমীয়া ভাষায় এঁকে স্বর্গদেউ বলেও ডাকা হয়। চীনে দাই ও শানগণ (যার কিছু অংশ বার্মায় পড়ে) এই উপাধি ব্যবহার করেন । অসমের আহোম রাজ্যের সকল শাসককে চাও-ফা; স্বর্গদেউ বলে ডাকা হয়। থাই ভাষায় চাওফা ( เจ้าฟ้า ) শব্দের প্ৰয়োগ হয় যার দ্বারা থাই শাসক বোঝায়। কিছু টাই বুরঞ্জীর মতে ২য় শতক খ্ৰীস্টপূর্বের আগে থেকেই টাই শাসকগণ এই শব্দটি ব্যবহার করে আসছেন।
বিবরণ
ব্রিটিশ ঐপনিবেশিক শাসনামলে, এক সময়ে ১৪ থেকে ১৬ টি চাওফা ছিল। ১৯২২ সালে পর্যন্ত সংযুক্ত শান রাজ্য গঠিত হওয়ার আগ পর্যন্ত, প্রতিটি রাজ্যই চূড়ান্ত স্বায়ত্তশাসিত রাজ্য শাসন করত। সংযুক্ত শান রাজ্য গঠিত হওয়ার পর চাওফার ক্ষমতা হ্রাস পায়। তবে ১৯৫৯ সালে বার্মা ইউনিয়নকে সমর্থন জানিয়ে তারা তাদের উপাধিগুলি সম্মিলিতভাবে ত্যাগ না করা পর্যন্ত, তারা স্থানীয়ভাবে প্রশাসন, আদালত এবং স্থানীয় প্রশাসনে ভূমিকা রাখত। শানের আধা-স্বতন্ত্র শান রাজ্য (মং, শান: မိူင်း, উচ্চারণ [mə́ŋ]) হল আজকের পূর্ব মিয়ানমারের অংশটুকুই। এটি প্রতিবেশী দেশগুলিতে, বিশেষত চীনের ইউনান প্রদেশ সহ একই জাতীয় তাই / দাই রাজ্যের শাসকদের জন্যও ব্যবহার করা যেতে পারে।
লরেন ববার্ট
লরেন ওপাল বোবার্ট একজন মার্কিন নারী রাজনীতিবিদ, ব্যবসায়ী এবং বন্দুক অধিকার কর্মী। তিনি রিপাবলিকান পার্টির একজন সদস্য। রিপাবলিকান পার্টির প্রতিনিধি হিসেবে তিনি তৃতীয় কংগ্রেশনাল কলোরাডো জেলার একজন নির্বাচিত ব্যক্তি। ২০১৩ সাল থেকে ২০২২ সাল পর্যন্ত তিনি শুটার্স গ্রিল নামের একটি রেস্টুরেন্টে বৈধ অস্ত্র বা বন্দুক রাখার পক্ষে ছিলেন, রেস্টুরেন্টটি তার নিজের তৈরি করা।
বোবার্ট ব্যক্তিগত বন্দুক রাখার পক্ষে যদিও এটা নিয়ে তাকে অনেক সমালোচনায় পড়তে হয়েছে এবং তিনি আত্মরক্ষার জন্য নাগরিকদের কাছে বন্দুক রাখার পক্ষে প্রচারণা চালিয়েছিলেন, তিনি ডেমোক্রেটিক পার্টির বেটো রুরকির সাথে এ নিয়ে তুমুল তর্কযুদ্ধে লিপ্ত হয়েছিলেন।
নেল্লোর জেলা
নামকরণ
নেল্লোর জেলার নাম জেলাসদর নেল্লোর শহরের নামানুসারে রাখা হয়েছে। ২০০৮ সালে অন্ধ্রপ্রদেশ সরকার বিশিষ্ট স্বাধীনতা সংগ্রামী ও বিপ্লবী পোট্টি শ্রীরামালুর নামানুসারে এই জেলার নামকরণ করে 'শ্রীপোট্টি শ্রীরামালু নেল্লোর জেলা'। উল্লেখ্য, পোট্টি শ্রীরামালু তেলুগু জাতির জন্য পৃথক অন্ধ্রপ্রদেশ রাষ্ট্রের দাবিতে আমরণ অনশন করে মৃত্যুবরণ করেছিলেন।
মৌর্য, আদি চোল ও পল্লব
মৌর্য সাম্রাজ্যের উত্থানের পর অধুনা অন্ধ্রপ্রদেশ রাজ্যের অনেক অঞ্চল এই সাম্রাজ্যের অন্তর্ভুক্ত হয়। অধুনা নেল্লোর জেলার ভূখণ্ডটিও খ্রিস্টপূর্ব ৩য় শতাব্দীতে মৌর্য সম্রাট অশোকের সাম্রাজ্যভুক্ত হয়। নেল্লোরের কাছে গুহাগুলিতে অশোকের ব্যবহৃত ব্রাহ্মী লিপিতে লেখা শিলালিপি আবিষ্কৃত হয়েছে।
দক্ষিণ ভারতের একটি গুরুত্বপূর্ণ রাজবংশ ছিল চোল রাজবংশ। আদি চোলেরা খ্রিস্টীয় ১ম থেকে ৪র্থ শতাব্দী পর্যন্ত এই অঞ্চল শাসন করেছিলেন। জুম্মালুরুতে ১০৯৬ খ্রিষ্টাব্দের একটি প্রাচীন চোল শিলালিপি আবিষ্কৃত হয়েছে। কারিকালান ছিলেন চোল রাজবংশের প্রথম ও সর্বশ্রেষ্ঠ সম্রাট। তিনি তার বাস্তুকলার নিদর্শনগুলির জন্য খ্যাত। নেল্লোর জেলা তার সাম্রাজ্যভুক্ত ছিল।
পল্লব, চের ও পাণ্ড্যদের ঘন ঘন আক্রমণের ফলে চোল সাম্রাজ্যের পতন ঘটে। কিন্তু ৯ম শতাব্দীতে তাদের পুনরুত্থান ঘটে। ৪র্থ ও ৬ষ্ঠ শতাব্দীর মধ্যবর্তী সময়ে সিংহবিষ্ণু পল্লব চোলদের ক্ষমতাচ্যুত করেছিলেন। তারপর এই অঞ্চল পল্লবদের অধিকারভুক্ত হয়। ৭ম শতাব্দীতে পল্লবদের ক্ষমতাকেন্দ্র আরও দক্ষিণে স্থানান্তরিত হয়। ফলে উত্তরাঞ্চলে তাদের শক্তি দুর্বল হয়ে পড়ে। উদয়গিরি গ্রামে কয়েকটি প্রাচীন পল্লব ও চোল মন্দির দেখা যায়। অন্ধ্রপ্রদেশের গুন্টুর-নেল্লোর অঞ্চলে পল্লবদের সম্পর্কে অনেকগুলি শিলালিপিও পাওয়া গিয়েছে। বুন্ডাবল্লির চারতলা গুহা ও ভৈরবকোন্ডার ৮টি গুহামন্দির পল্লব স্থাপত্যের গুরুত্বপূর্ণ নিদর্শন। এগুলি মহেন্দ্রবর্মার শাসনকালে নির্মিত।
নেল্লোর চোল রাজবংশ
নেল্লোর চোল রাজবংশের শাসনকালে নেল্লোরের রাজশক্তি মধ্যগগনে উদীত হয় এবং পরে তার পতন ঘটে। এই রাজবংশের মন্ত্রী তথা তেলুগু ভাষায় মহাভারত অনুবাদকারী বিশিষ্ট কবি টিক্কানা সোমযজুলু তার অপর গ্রন্থ নির্বাচনোত্তর রামায়নলুতে এই রাজবংশের ইতিহাস বিবৃত করেছেন। কল্যাণীর পশ্চিম চালুক্যদের সামন্ত তেলুগু চোল রাজবংশের একটি শাখা এঁদের পাকানাডুর শাসক নিযুক্ত করেন। তাদের উদ্দেশ্য ছিল চোল ও চালুক্যদের মধ্যে যুদ্ধে সাহায্য লাভ করা। অধুনা নেল্লোর, কাডাপা, চিত্তুর ও চেঙ্গলপুট জেলা এঁদের এক্তিয়ারভুক্ত এলাকা ছিল। এঁদের রাজধানী ছিল বিক্রমসিংহপুরী (আধুনিক নেল্লোর)।
টিক্কা (১২২৩-১২৪৮) হোয়সল ও পাণ্ড্যদের পরাজিত করে তোন্ডাইমণ্ডলম অঞ্চল অধিকার করেন এবং চোলস্থাপনাচার্য উপাধি গ্রহণ করেন। টিক্কার পুত্র ও উত্তরাধিকারী দ্বিতীয় মনুমসিদ্ধির (১২৪৮-১২৬৩) শাসনকালে অন্য চালুক্য ও পাণ্ড্যরা নেল্লোর আক্রমণ করেছিল। টিক্কানা কাকতীয় রাজা গণপতিদেবের কাছে গিয়ে তার প্রভুর হয়ে সামরিক সাহায্য লাভে সমর্থ হন। ১২৫০ সাল লাগাদ মনুমসিদ্ধি ও কানিগিরি অঞ্চলের এররাগাড্ডাপাডুর প্রধান কাটামারাজুর মধ্যে একটি তৃণভূমিতে গবাদিপশু চারণের অধিকার নিয়ে মারাত্মক বিবাদ বাধে। এই বিবাদের ফলে পেন্না নদীর তীরে মুট্টুকুরুর কাছে পঞ্চলিঙ্গলে এক ভয়ানক যুদ্ধ হয়। টিক্কানার জ্ঞাতিভাই খেডগা টিক্কানার নেতৃত্বে মনুমসিদ্দির বাহিনী এই যুদ্ধে জয়লাভ করে। এই বিবাদ ও বিবাদপ্রসূত যুদ্ধ পরবর্তীকালে জনপ্রিয় গাথাকাব্য "কাটামারাজু কথা"র উপজীব্য হয়েছি। এই যুদ্ধের কিছুকাল পরেই মনুমসিদ্ধি মারা যান এবং নেল্লোর তার গুরুত্ব হারায়।
কাকতীয়, পাণ্ড্য ও বিজয়নগর সাম্রাজ্য
কল্যাণীর পশ্চিম চালুক্যদের সামন্ত কাকতীয়রা প্রোলার প্রভাবে স্বাধীনতা ঘোষণা করে। এই রাজবংশের প্রথম রাজা গণপতি দেব প্রায় সমগ্র তেলুগু দেশকে নিজের রাজ্যভুক্ত করেছিলেন। ১৩শ শতাব্দীতে নেল্লোর কাকতীয় রাজ্যের অধীনে ছিল। পরে কিছুকালের জন্য এই অঞ্চল পাণ্ড্যদের অধিকারভুক্ত হয়। পরে প্রতাপরুদ্র পাণ্ড্যদের পরাজিত করেন। কাকতীয় সাম্রাজ্যের পতনের পর এই অঞ্চল প্রথমে তুঘলক ও পরে কোন্ডাবিডি রেড্ডিদের রাজ্যভুক্ত হয়।
১৪শ শতাব্দীতে এই জেলার অধিকাংশ অঞ্চল বিজয়নগর সাম্রাজ্যের সঙ্গম রাজবংশ কর্তৃক অধিকৃত হয়। উদয়গিরি প্রভৃতি অবশিষ্টাংশ ১৫১২ সালে এই সাম্রাজ্যের সর্বশ্রেষ্ঠ সম্রাট কৃষ্ণদেব রায় কর্তৃক অধিকৃত হয়। ১৪শ শতাব্দীতে উদয়গিরিতে বিজয়নগর সম্রাটদের দ্বারা নির্মিত দুর্গের ধ্বংসাবশেষ এখনও দেখা যায়।
নবাব ও ব্রিটিশ যুগ
বিজয়নগর সাম্রাজ্যের পতনের পর নেল্লোর জেলার ভূখণ্ডটি নবাবদের শাসনাধীনে আসে। ১৭৫৩ সালে আরকোট নবাবের ভাই নাজিবুল্লা এই অঞ্চলের শাসক হন। মছলিপত্তনমের ফরাসি ও মাদ্রাজের ব্রিটিশ শক্তির সাহায্যে নাজিবুল্লা ও নবাবদের মধ্যে এই অঞ্চলে একাধিক যুদ্ধ হয়েছিল। ১৭৬২ সালে কর্নেল ক্যালিয়াড নেল্লোর দুর্গ জয় করে সেটি নবাবদের হাতে তুলে দেন। ১৭৮১ সালে নবাব আজিম উদ্‌ দৌলা রাজস্ব হিসেবে নেল্লোর ফিরিয়ে দেন। ১৮০১ সালে তিনি এই জেলার অবশিষ্টাংশ তুলে দেন ব্রিটিশ ইস্ট ইন্ডিয়া কোম্পানির হাতে। ইস্ট ইন্ডিয়া কোম্পানি ডাইটনকে এই জেলার প্রথম কালেক্টর নিযুক্ত করেন। নেল্লোরকে জেলার রেভিনিউ ইউনিট ঘোষণা করা হয়।
ব্রিটিশ যুগে এই জেলা শান্তই ছিল। শুধু ১৮৩৮ সালে উদয়গিরির জায়গির বাজেয়াপ্ত করার ঘটনাটি রাজনৈতিক গুরুত্ব পায়। উদয়গিরির জায়গিরদার কুর্নুলের নবাবের সঙ্গে শাসক শক্তির বিরুদ্ধে একটি ষড়যন্ত্রে লিপ্ত হয়েছিলেন। ব্রিটিশ প্রশাসনের অধীনে আসার পর এই জেলার বিশেষ পরিবর্তন হয়নি। শুধু ১৯০৪ সালে ওঙ্গোল তালুকটি নবগঠিত গুন্টুর জেলার অন্তর্ভুক্ত হয়।
স্বাধীনোত্তর যুগ
১৯৫৩ সালের ১ অক্টোবর পর্যন্ত নেল্লোর জেলা মাদ্রাজ রাজ্যের অন্তর্ভুক্ত ছিল। ১৯৫৬ সালের ১ নভেম্বর ভাষার ভিত্তিতে ভারতের রাজগুলির সীমানা পুনর্নির্ধারিত হলে, এই জেলাটি অন্ধ্রপ্রদেশ রাজ্যের অন্তর্ভুক্ত হয়। অন্ধ্রপ্রদেশ রাজ্য গঠনের ক্ষেত্রে এই জেলা গুরুত্বপূর্ণ ভূমিকা গ্রহণ করেছিল। তেলুগু দেশপ্রেমিক ও স্বাধীনতা সংগ্রামী পোট্টি শ্রীরামুলু অন্ধ্রপ্রদেশ রাজ্য গঠনের দাবিতে আমরণ অনশন করেছিলেন।
নেল্লোর জেলার অধিবাসীরা ভারতের স্বাধীনতা আন্দোলনে অংশগ্রহণ করেছিলেন। এই জেলার বিশিষ্ট স্বাধীনতা সংগ্রামীরা হলেন মুত্থারাজু গোপালরাও ও পোট্টি শ্রীরামুলু। অন্ধ্রপ্রদেশের দুই জন মুখ্যমন্ত্রী এই জেলার বাসিন্দা ছিলেন। এঁরা হলেন ড. বেজাওয়াড়া গোপাল রেড্ডি ও নেদুরুমল্লি জনার্জন রেড্ডি। এই জেলার প্রধান রাজনৈতিক দল হল ওয়াইএসআর কংগ্রেস ও তেলুগু দেশম পার্টি। পার্শ্ববর্তী কাডাপা ও ওঙ্গোল জেলার তুলনায় এই জেলায় ভারতের কমিউনিস্ট পার্টিগুলির সদস্য-সংখ্যা বেশি। ভারতের কমিউনিস্ট পার্টি (মার্ক্সবাদী)-র অন্যতম প্রতিষ্ঠাতা-সদস্য পুচালাপল্লি সুন্দরাইয়া এই জেলায় কমিউনিজম প্রতিষ্ঠা করতে চেষ্টা করেছিলেন।
১৯৭০ সালে নেল্লোর জেলার কিয়দংশ বিভাজিত করে প্রকাশম জেলা গঠন করা হয়।
ভূগোল
নেল্লোর জেলার পূর্ব দিকে বঙ্গোপসাগর, দক্ষিণ দিকে অন্ধ্রপ্রদেশের রায়ালসীমা অঞ্চল, পশ্চিম দিকে কাডাপা জেলা এবং উত্তর দিকে প্রকাশম জেলা অবস্থিত। জেলার পূর্ব দিকের অংশটি নিম্নভূমি অঞ্চল। এই অঞ্চলটি পূর্বঘাট পর্বতমালার পাদদেশ থেকে বঙ্গোপসাগরের দিকে নেমে গিয়েছে। জেলার পশ্চিম দিকে বেলিগোন্ডা পর্বতমালা এই জেলাকে কাডাপা জেলা থেকে পৃথক থেকে। পেন্নার নদ এই জেলাকে উত্তর-দক্ষিণে দুই ভাগে বিভক্ত করেছে।
নেল্লোর জেলার আয়তন । আয়তনের দিক থেকে এই জেলা ফিলিপিনসের নেগ্রোস দ্বীপের প্রায় সমান। জেলার গড় উচ্চতা ১৯ মিটার (৬২ ফুট)
গার্লস অ্যান্ড বয়েজ কাম আউট টু প্লে
থাম্ব|আঁকা ছবি গার্লস গার্লস এন্ড বয়েজ কাম আউট টু প্লে' বা 'বয়েজ এন্ড গার্লস কাম আউট টু প্লে' একটি শিশুতোষ ছড়া যা আনুমানিক ১৭০৮ সাল থেকেই বিশ্বব্যাপী পরিচিত। এর রৌড ফোক সং ইনডেক্স নম্বর ৫৪৫২।
নেল্লোর জেলা
ভূগোল
নেল্লোর জেলার প্রায় অর্ধেক জমি কৃষিজমি। বাকি অর্ধেক জমি পতিত জমি। কারণ, এই জমি পাথুরে এবং ঝোপঝাড়ে ঢাকা। পেন্নার, স্বর্ণমুখী ও গুন্ডলাকাম্মা এই জেলার প্রধান নদনদী। জেলার অধিকাংশ অঞ্চল এই নদীগুলির অববাহিকায় অবস্থিত। এই নদীগুলি পরিবহনযোগ্য নয়। এগুলি মূলত সেচের কাজে ব্যবহৃত হয়। কান্ডালেরু ও বোগ্‌গেরু প্রভৃতি নদী পেন্নারের উপনদী। জেলার অবশিষ্টাংশ এই নদীগুলির অববাহিকায় অবস্থিত। এই জেলায় প্রচুর পরিমাণে কোয়ার্টজাইট নামে এক ধরনের ফ্লিন্ট পাওয়া যায়। কোয়ার্টজাইট দিয়ে প্রাগৈতিহাসিক যুগের মানুষ অস্ত্রশস্ত্র ও যন্ত্রপাতি তৈরি করত।
শিক্ষা ও গবেষণা
শ্রীহরিকোটায় রয়েছে ভারতের প্রধান মহাকাশ উপগ্রহ উৎক্ষেপণ কেন্দ্র সতীশ ধবন মহাকাশ কেন্দ্র ।
গার্লস অ্যান্ড বয়েজ কাম আউট টু প্লে
পঙ্‌ক্তি
ঊনবিংশ শতাব্দীর মাঝামাঝি সময়ে জেমস অর্চার্ড হলিওয়েলের এ ছড়ার সংগ্রহের সাথে ছড়াটির সবচেয়ে সাধারণ সংস্করণগুলির অনেক মিল রয়েছে :
অন্য সংস্করণগুলি শুরুর লাইনে প্রায়ই ছেলেদেরকে মেয়েদের সামনে রাখে।
ইতিহাস
ছড়াটি সেই সময়ের হতে পারে যখন শিশুরা দিনের আলোর সময় নিজ নিজ কাজ করে, এবং খেলার সময় ছিল সন্ধ্যার শেষে— বলে মনে করা হতো। কমপক্ষে প্রথম দুটি লাইন নাচের বইয়ে (১৭০৮,১৭১৯,১৭২৮),প্রহসনে (১৭০৯,১৭২৫) এবং রাজনৈতিক প্রবন্ধে (১৭১১) দেখা যায়। কবিতাটি নার্সারি ছড়াগুলির প্রাচীনতম প্রচলিত সংগ্রহগুলোর মধ্যে ছিল।  টমি থাম্ব'স প্রিটি সং বুক  লন্ডনে আনুমানিক ১৭৪৪ সালে প্রকাশিত হয়। বইটির ১৭৪৪ সালের সংস্করণে ছড়াটির প্রথম ছয়টি লাইন অন্তর্ভুক্ত ছিল।
বরিশাল বিভাগীয় জাদুঘর
বরিশাল বিভাগীয় জাদুঘর বাংলাদেশের বরিশাল জেলায় অবস্থিত। ২০১৫ সালের ৮ জুন আনুষ্ঠানিকভাবে এর উদ্বোধন করেন সংস্কৃতিমন্ত্রী আসাদুজ্জামান নূর। এরপরই সাধারণের জন্য উন্মুক্ত করে দেওয়া হয় জাদুঘর।
বর্ণনা
১৮২১ সালে নির্মিত নগরের কালেক্টরেট ভবনকে সংস্কার করে বরিশাল বিভাগীয় জাদুঘর প্রতিষ্ঠার উদ্যোগ নেওয়া হয়। যদিও ১৯৭৯ সালে গণপূর্ত বিভাগ ওই ভবন ব্যবহারের অনুপযোগী এবং ১৯৮৪ সালে পরিত্যক্ত ঘোষণা করে। কিন্তু ২০০৩ সালে সরকার ভবনটি সংরক্ষিত পুরাকীর্তি উল্লেখ করে প্রজ্ঞাপন জারি করে। ২০০৫ সালে প্রত্নতত্ত্ব অধিদপ্তরের অনুকূলে ভবনের দখল হস্তান্তর করা হয়। এরপর ২০০৫ সালে ভবন সংস্কার করে বিভাগীয় জাদুঘরে রূপান্তর করা হয়। ২০০৭ সালে সংস্কারকাজ শেষ হলেও জাদুঘরের কার্যক্রম শুরু করা সম্ভব হয়নি।
জাদুঘরের দ্বিতীয় তলায় নয়টি গ্যালারিতে বরিশাল বিভাগের ভৌগোলিক ও প্রাকৃতিক পরিচিতি, বরিশালের খ্যাতিমান ব্যক্তি, সাংস্কৃতিক ঐতিহ্য, লোকশিল্প, বাংলাদেশের প্রত্ন সম্পদ ও ইতিহাস-ঐতিহ্য তুলে ধরা হবে। ইতিমধ্যে সংগৃহীত দুই শতাধিক উপাদান নয়টি গ্যালারিতে সাজানো হয়েছে। এর পাশাপাশি ঔপনিবেশিক স্থাপত্য ঐতিহ্যের স্মারক হিসেবে কালেক্টরেট ভবনটির ইতিহাস, স্থাপত্যশৈলী ও বৈশিষ্ট্যের সংক্ষিপ্ত বিবরণ তুলে ধরা হয়েছে। দর্শনার্থীরা গ্রীষ্মকালে সকাল ১০টা থেকে সন্ধ্যা ছয়টা এবং শীতকালে সকাল নয়টা থেকে সন্ধ্যা ছয়টা পর্যন্ত জাদুঘর পরিদর্শন করতে পারবেন। প্রবেশ মূল্য হিসেবে মাধ্যমিক পর্যায়ের শিক্ষার্থীদের জন্য ৫ টাকা ও বড়দের জন্য ১০ টাকা নির্ধারণ করা হয়েছে। সার্কভুক্ত দেশের নাগরিকদের জন্য ২৫ এবং অন্যান্য দেশের জন্য ১০০ টাকা নির্ধারণ করা হয়েছে। তবে পাঁচ বছরের নিচে শিশুদের কোনো ফি লাগবে না। জাদুঘরের নিরাপত্তার জন্য ক্লোজ সার্কিট ক্যামেরা বসানো হয়েছে, রয়েছে বিশেষ সংকেত ব্যবস্থা।
লোগান
লোগান ২০১৭ সালে মুক্তিপ্রাপ্ত একটি মার্কিন সুপারহিরো চলচ্চিত্র। এটি মার্ভেল কমিকসের চরিত্র উলভারিনের উপর ভিত্তি করে নির্মিত হয়েছে। চলচ্চি্ত্রটি প্রযোজনা করেছে যৌথভাবে মার্ভেল এন্টারটেইনমেন্ট, টিএসজি এন্টারটেইনমেন্ট ও ডোনার'স কোম্পানি আর এটি বণ্টন করে টুয়েন্টিয়েথ সেঞ্চুরি ফক্স। এটি এক্স-মেন চলচ্চিত্র সিরিজের দশম ছবি ও এককভাবে উলভারিনকে নিয়ে নির্মিত তৃতীয় ও শেষ চলচ্চিত্র। উলভারিনকে নিয়ে নির্মিত আগের দুইটি চলচ্চিত্র এক্স-মেন অরিজিন্স: উলভারিন (২০০৯) ও দ্য উলভারিন (২০১৩) এর পরবর্তী কিস্তি এটি।  চলচ্চিত্রটি মার্ক মিলার ও স্টিভ ম্যাকনিভেন রচিত "ওল্ড ম্যান লোগান" কমিকসটি থেকে অনুপ্রাণিত যেখানে বার্ধক্যে জর্জরিত লোগান দুর্যোগ পরবর্তী পৃথিবীতে একটি শেষ অভিযানে অংশ নেয়।
২০১৭ এর ১৭ ফেব্রুয়ারি ৬৭ তম বার্লিন আন্তর্জাতিক চলচ্চিত্র উৎসবে লোগানের প্রথম প্রদর্শনী হয়। এরপরে ৩ মার্চ, ২০১৭ মার্কিন যুক্তরাষ্ট্রে এটি স্ট্যান্ডার্ড ও আইম্যাক্স আকারে মুক্তি পায়। চলচ্চিত্রটি দর্শক ও সমালোচক সবার কাছেই বেশ প্রশংসিত হয়। অনেকে এটিকে সবচেয়ে সেরা সুপারহিরো চলচ্চিত্র বলেও আখ্যায়িত করেন। ছবিটি নির্মাণে ব্যয় হয় ৯ কোটি ৭০ লক্ষ মার্কিন ডলার আর আয় করে প্রায় ৬০ কোটি ৩৪ লক্ষ মার্কিন ডলার।
২০০১: আ স্পেস অডিসি (চলচ্চিত্র)
২০০১: আ স্পেস অডিসি স্ট্যানলি কুবরিক পরিচালিত ১৯৬৮ সালের মার্কিন বিজ্ঞান কল্পকাহিনীমূলক চলচ্চিত্র। ছবিটি চিত্রনাট্য লিখেছেন স্ট্যানলি কুবরিক ও আর্থার সি. ক্লার্ক, যা ক্লার্কের ছোটগল্প দ্য সেন্টিনেল থেকে অনুপ্রাণিত। ক্লার্ক একই সময়ে ২০০১: আ স্পেস অডিসি উপন্যাস রচনা করেন এবং ছবিটি মুক্তির পর তা প্রকাশ করেন।
চলচ্চিত্রটি প্রযোজনা ও পরিবেশনা করে মার্কিন সংস্থা মেট্রো-গোল্ডউইন-মেয়ার। তবে ছবিটির বেশির ভাগ অংশ এমজিএম-ব্রিটিশ স্টুডিওজ ও শেপার্টন স্টুডিওজে ধারণ ও সম্পাদনা করা হয়।
চলচ্চিত্রটিকে সর্বকালের শ্রেষ্ঠ চলচ্চিত্রের একটি বলে গণ্য করা হয় এবং ১৯৯১ সালে মার্কিন যুক্তরাষ্ট্রের লিবার্টি অফ কনগ্রেস চলচ্চিত্রটিকে সাংস্কৃতিক, ঐতিহাসিক ও নান্দনিকভাবে উল্লেখযোগ্য বিবেচনা করে ন্যাশনাল ফিল্ম রেজিস্ট্রিতে সংরক্ষণের জন্য নির্বাচন করে। সাইট অ্যান্ড সাউন্ড ম্যাগাজিনের ২০০২ এবং ২০১২ সালের জরিপে সমালোচকদের ভোটে ছবিটি ৬ষ্ঠ এবং পরিচালকদের ভোটে ২য় স্থান অধিকার করে।
উইলসন (নাম)
উইলসন সাধারণত ইংরেজদের দ্বারা ব্যবহৃত নাম। এই নাম ধারণকারী ব্যক্তিবর্গ হলো:
১৯৮৮ গ্রীষ্মকালীন অলিম্পিকে মালদ্বীপ
দক্ষিণ কোরিয়ার সিওলে অনুষ্ঠিত ১৯৮৮ গ্রীষ্মকালীন অলিম্পিকে মালদ্বীপ প্রথমবার অংশগ্রহণ করে।
অর্জুন গ্রহাণুপুঞ্জ
[[চিত্র:2002aa29-orbit.png|থাম্ব|ফাইলের নাম:2002aa29-orbit.png
বিবরণ:The horseshoe orbit of AA29 with respect to the Earth every 95 years. Image: JPL
লাইসেন্স:Public domain
তারিখ:released 2. Jan. 2003, modified on 11. Oct. 2004
লেখক:JPL/NEO, Daniel Arnold
বিষয়শ্রেণী:2002 AA29
কমন্সে ছবির ফাইল]] অর্জুন গ্রহাণুপুঞ্জ হল সৌরজগৎের গ্রহাণুগুলির একটি গতিশীল গোষ্ঠী। এই গ্রহাণুগুলি হল পৃথিবী-নিকটস্থ বস্তু। এগুলির কক্ষপথগুলি চারিত্রিক বৈশিষ্ট্যের অনেকটাই পৃথিবীর কক্ষপথের অনুরূপ। এগুলির নতি কম, কাক্ষিক গতি প্রায় এক বছর এবং কক্ষপথের উৎকেন্দ্রিকতাও কম। এই গোষ্ঠীটির নামকরণ করা হয়েছে হিন্দু মহাকাব্য মহাভারতের অন্যতম কেন্দ্রীয় চরিত্র অর্জুনের নামানুসারে। এই গোষ্ঠীটির সংজ্ঞা খানিকটা অস্পষ্ট এবং অপর তিন সুপ্রতিষ্ঠিত অ্যাপোলো, অ্যামোর ও আটেন গ্রহাণুগোষ্ঠীর সংজ্ঞার সঙ্গে অংশত প্রাবৃত। এই গ্রহাণুপুঞ্জগুলি পৃথিবী-নিকস্থ বস্তুগুলির একটি গতিশীল শীতল গোষ্ঠী নিয়ে গঠিত। এগুলি পৃথিবীর সঙ্গে ১:১ গড়-গতি অনুরণনে আবদ্ধিত অবস্থায় পুনরাবৃত হচ্ছে।
সদস্য
অ্যাপোলো ও আটেন গোষ্ঠী বিন্যাসের লঘুবন্ধনীতে অর্জুন গোষ্ঠীর সম্ভাব্য সদস্যগুলির মধ্যে রয়েছে:
শেখ মাকসুদ আলী
শেখ মাকসুদ আলী একজন বাংলাদেশি সরকারি কর্মকর্তা, গবেষক, লেখক ও মুক্তিযুদ্ধের একজন সংগঠক ছিলেন। তিনি ত্রাণ ও পুনর্বাসন মন্ত্রণালয়ের সচিব হিসেবে দায়িত্ব পালন করেছেন।
জীবনী
শেখ মাকসুদ আলী ১৯৫৬ সালে ঢাকা বিশ্ববিদ্যালয় থেকে অর্থনীতিতে স্নাতকোত্তর ডিগ্রি লাভ করেন। এরপর ১৯৫৯ সালে তিনি তৎকালীন পাকিস্তানের কেন্দ্রীয় সিভিল সার্ভিসে যোগদান করেন। তারপর তিনি লাহোরের সিভিল সার্ভিস একাডেমির উপপরিচালক পদে নিযুক্ত হন। এরপর তিনি ম্যানচেস্টার বিশ্ববিদ্যালয় থেকে ডক্টরেট ডিগ্রি অর্জনের জন্য যুক্তরাজ্য গমন করেন। তিনি ১৯৭১ সালে যুক্তরাজ্যে থাকাকালীন সময়ে মুক্তিযুদ্ধের একজন সংগঠক হিসেবে দায়িত্ব পালন করেছেন। তিনি ১৯৭২ সালে ম্যানচেস্টার বিশ্ববিদ্যালয় থেকে ডক্টরেট ডিগ্রি লাভ করেন।
শেখ মাকসুদ আলী দেশ বিদেশের বহু সাময়িকীতে লেখালেখি করেছেন। এছাড়াও, তার রচিত কয়েকটি গ্রন্থ প্রকাশিত হয়েছে। তার রচিত গবেষণামূলক গ্রন্থ ফ্রম ইস্ট বেঙ্গল টু বাংলাদেশ ২০০৯ সালে প্রকাশিত হয়েছিল। তিনি মাহবুব তালুকদারের ভায়রা ভাই। তিনি ২০১৯ সালের ২৫ আগস্ট ৮৫ বছর বয়সে মৃত্যুবরণ করেন।
লক্ষ্মীপুর পল্লী বিদ্যুৎ সমিতি
লক্ষ্মীপুর পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। লক্ষ্মীপুর পল্লী বিদ্যুৎ সমিতি চট্টগ্রাম বিভাগের লক্ষ্মীপুর জেলায় ৬টি জোনাল অফিস এবং ১৮টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। লক্ষ্মীপুর পল্লী বিদ্যুৎ সমিতি প্রতিষ্ঠিত হয় ১৯৯০ সালের ১০ মে এবং বাণিজ্যিকভাবে বিদ্যুতায়িত হয় ১৯৯০ সালের ১৬ আগস্ট।
ইতিহাস
লক্ষ্মীপুর পল্লী বিদ্যুৎ সমিতির যাত্রা শুরু হয় ১৯৯০ সালে। এ সমিতির অধীনে ৫টি উপজেলা ও ৫৬০টি গ্রাম রয়েছে। এর সদর দপ্তর লক্ষ্মীপুর জেলার দক্ষিণ মজুপুরে অবস্থিত।
জোনাল অফিসসমূহ
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
গ্রীডসমূহ
লক্ষ্মীপুর পল্লী বিদ্যুৎ সমিতির আওতাধীন ২টি গ্রীড রয়েছে।
গ্রাহক সংখ্যা
লক্ষ্মীপুর পল্লী বিদ্যুৎ সমিতির প্রায় পাঁচ লক্ষ আবাসিক গ্রাহক রয়েছে।
সনাতন দিন্দা
সনাতন দিন্দা (জন্ম: ৫ ফেব্রুয়ারি ১৯৭১) একজন খ্যাতনামা ভারতীয় বাঙালি ভিজ্যুয়াল শিল্পী। লন্ডনের বাকিংহাম প্যালেসে রক্ষিত মাদার টেরেসার প্রতিকৃতিটির প্রথম ভারতীয় শিল্পীর কৃতিত্ব তারই।
প্রাথমিক জীবন এবং শিক্ষা
সনাতন দিন্দা উত্তর কলকাতার কুমারটুলিতে জন্মগ্রহণ করেন। তিনি ১৯৯২ খ্রিস্টাব্দে কলকাতার গভর্নমেন্ট কলেজ অফ আর্ট অ্যান্ড ক্র্যাফট থেকে ফাইন আর্টসে (ওয়েস্টার্ন পেইন্টিং) স্নাতক হন। থাম্ব|391x391পিক্সেল| কলকাতা, ২০১৫ সালে সনাতন দিন্দার হাতে গড়া দুর্গা প্রতিমা। সনাতন ডিন্ডা কলকাতার বিভিন্ন স্থানে দুর্গা পূজার সময় যে শৈল্পিক অবদান রাখেন, তার জন্য বিশেষ পুরস্কার ও সম্মাননা লাভ করেন। তার বহু  শিল্পকর্ম প্রাক্তন ক্রিকেটার শচীন তেন্ডুলকর আমজাদ আলি খান, আর পি গোয়েঙ্কা গোষ্ঠী, রিলায়েন্স ইন্ড্রাস্ট্রিজ, বল্লারপুর ইন্ড্রাস্ট্রিজ লিমিটেড ইত্যাদির  ব্যক্তিগত সংগ্রহে রক্ষিত আছে। ২০১০ খ্রিস্টাব্দের ২৮ -২৯ জানুয়ারি তারিখে  কলকাতার হায়াৎ রিজেন্সি হোটেলে সনাতন দিন্দার শিল্পকর্মের যে প্রদর্শনী অনুষ্ঠিত হয়, তার উদ্বোধন করেন  আমজাদ আলি খান।।
বার্ন স্ট্যান্ডার্ড কোম্পানি
বার্ন স্ট্যান্ডার্ড কোম্পানী লিমিটেড (বিএসসিএল) হ'ল ভারত সরকারের একটি রাষ্ট্রায়েত্ত সংস্থা (পিএসইউ)। ভারতের পশ্চিমবঙ্গ রাজ্যের কলকাতায় এর সদর দফতর, বিএসসিএল প্রধানত রেল মন্ত্রকের অধীনে রেলওয়ে ওয়াগন তৈরির কাজে নিযুক্ত রয়েছে। ৪ এপ্রিল ২০১৮ সালে, মন্ত্রিপরিষদ বার্ন স্ট্যান্ডার্ড কোম্পানি লিমিটেড লোকসান বন্ধের অনুমোদন দিয়েছে।. বার্ন অ্যান্ড কোম্পানী (প্রতিষ্ঠিত ১৭৮১ সালে) এবং ইন্ডিয়ান স্ট্যান্ডার্ড ওয়াগন (প্রতিষ্ঠিত ১৯১৮ সালে) এবং দুটি সংস্থার সংমিশ্রণে এই সংস্থাটি গঠিত হয়েছিল এবং [১৯] ১৯৫৫ সালে জাতীয়করণ করা হয়েছিল। ২০০৬ অর্থবছরে, সংস্থাটির মোট রাজস্ব ₹১,৩৭৩ মিলিয়ন টাকা ($১৯ মিলিয়ন মার্কিন ডলার)। এরপরে, হাওড়া ও বার্নপুরে দুটি ইঞ্জিনিয়ারিং ইউনিট নিয়ে সংস্থাটি ২০১০ সালের সেপ্টেম্বরে রেলপথ মন্ত্রকের প্রশাসনিক নিয়ন্ত্রণে আসে। তামিলনাড়ুর সালেমে সংস্থার অবস্থিত একটি রিফ্র্যাক্টরি ইউনিট স্টিল অথরিটি অফ ইন্ডিয়া লিমিটেডে স্থানান্তরিত হয়।
যুক্তরাজ্যভিত্তিক সংবাদপত্র ইন্ডিপেন্ডেন্টের মতে, ২০০৮ সালের মার্চ মাসে মার্কিন ইঞ্জিনিয়ারিং গ্রুপ ম্যাকডার্মট ইন্টারন্যাশনালের প্রধান আইনজীবী জন মেসার বোম্বে হাই তেল ক্ষেত্রের জন্য ১৯৮০-এর দশকের শেষের দিকে একটি বিশাল অফশোর প্ল্যাটফর্ম তৈরির জন্য গৃহীত একটি চুক্তির অর্থ পেতে চেষ্টা করছিলেন। ২০০৬ সালের অক্টোবরে, ম্যাকডার্মটকে প্রকল্পের কাজ করার জন্য সাব-কন্ট্রাক্ট করা ভারতীয় প্রকৌশল সংস্থা বার্ন স্ট্যান্ডার্ডকে,  আদালতের রায়ে মার্কিন দলকে ৯০ মিলিয়ন (£৪৫ মিলিয়ন) প্রদানের নির্দেশের বিরুদ্ধে তার আবেদন কররা ক্ষমতা হারিয়েছিল। ভারত সরকার কর্তৃক গৃহীত সালিশীকরণ এবং উদ্যোগ চূড়ান্ত করার পরে ইতোমধ্যে প্রদত্ত পরিমাণ পরিশোধ করা হয়।
ইতিহাস
বার্ন অ্যান্ড কোম্পানির যাত্রা শুরু হয় ১৭৮১ সালে৷ তখন এর দপ্তর ছিল হাওড়ায়৷ কলকাতার বহু গুরুত্বপূর্ণ ভবন স্থাপত্যের সঙ্গী ছিল এই কোম্পানি, যেমন ১৮১৮ সালের অ্যান্ড্রূজ চার্চ, ১৮২৮ সালে শহিদ মিনার৷ ১৯২৭ সালে রাজেন মুখোপাধ্যায়ের মার্টিন অ্যান্ড কোম্পানি অধিগ্রহণ করে নেয় বার্ন অ্যান্ড কোম্পানির নির্মাণ ব্যবসা৷ তখন তার নাম হয় মার্টিন অ্যান্ড বার্ন। তার কয়েক দশকের মধ্যেই কলকাতার বহু নামী ভবন- যেমন সেন্ট জেভিয়ার্স কলেজ ভবন, বেলুড় মঠ , রামকৃষ্ণ মিশনের সদর দপ্তর , গ্র্যান্ড হোটেল আর্কেড , বিধানসভা , ইউনাইডেট ব্যাঙ্ক বিল্ডিং , ইডেন গার্ডেন্সের ক্লাব হাউস ইত্যাদি নির্মাণ করে সুনাম কুড়োয় মার্টিন অ্যান্ড বার্ন৷ এই কারণে কলকাতা শহরকে অনেকে ‘মার্টিন বার্ন সিটি ’ও বলেন৷
১৯১৮ সালে বার্নপুরে এদেরই একটি শাখা সংস্থা ইন্ডিয়ান স্ট্যান্ডার্ড ওয়াগন লিমিটেড কাজ শুরু করে৷ রেল ওয়াগন, ওয়াগনের সরঞ্জাম , স্প্রিং ইত্যাদি তৈরি করত তারা৷ ১৯৫০ সাল থেকে রেলের সরঞ্জাম তৈরির কাজে হাত দেয় এই কারখানা৷ এই কোম্পানির জাতীয়করণ হয় ১৯৭৬ সালে৷ তখন ইন্ডিয়ান স্ট্যান্ডার্ড ওয়াগন কোম্পানির সঙ্গে মিশে গিয়ে এই সংস্থা বার্ন স্ট্যান্ডার্ড কোম্পানি লিমিটেড হিসেবে আত্মপ্রকাশ করে৷ দেশের সবচেয়ে প্রাচীন রেল ওয়াগন তৈরির কারখানা হয়ে ওঠে বার্ন স্ট্যান্ডার্ড৷ বার্নপুরেই তখন প্রধান কারখানা হয়৷ শুধু ভারতীয় রেলের চাহিদা মেটানোই নয় , অন্য সেক্টরের জন্য বিশেষ ধরনের ওয়াগন তৈরির কাজও শুরু হয় এখানে৷ তার মধ্যে বিদ্যুত্, ইঞ্জিন কারখানাও আছে৷ এমনকি ন্যালকো (ন্যাশনাল অ্যালুমিনিয়াম কোম্পানি লিমিটেড , ১৯৮১ সালে স্থাপিত হয় ওডিশায় )-র অ্যালুমিনিয়াম পাউডার ভর্তি বড় বড় বাক্সগুলিকে কারখানার মধ্যে এক তলা থেকে অন্য তলায় ওঠানো ও নামানোর জন্য বিশেষ ধরনের ওয়াগনও তৈরি করা হত এখানে৷ সেই ওয়াগনগুলিকে এখনকার লিফটের সঙ্গে অনায়াসে তুলনা করা যেতে পারে৷ এনটিপিসি -র জন্যও বিশেষ ওয়াগন এখানে তৈরি হয়৷ আজও ভারতীয় রেলের জন্য উন্নতমানের ওয়াগন অনেক কম দামে এখানে তৈরি হচ্ছে৷
১৯৮৪ সাল থেকে রেল ওয়াগনের অর্ডারের সংখ্যা কমতে থাকে৷ শুরু হয়ে যায় খোলা টেন্ডার ব্যবস্থা৷ টেন্ডারে বেসরকারি সংস্থাও যোগ দেয়৷ ওয়াগন কারখানার জন্য পৃথক ওয়েজ বোর্ড গঠনের দাবিতে ৪২ দিনের ধর্মঘট পালন করে শ্রমিক ইউনিয়নগুলি৷ যদিও সেই আন্দোলন ব্যর্থ হয়।
পতনের সূত্রপাত
১৯৯৫ সালে এই কারখানাটিকে রুগ্ন শিল্প বলে ঘোষণা করা হয়৷ ২০১০ সালে ভারী শিল্প মন্ত্রকের হাত থেকে বার্ন স্ট্যান্ডার্ডের প্রশাসনিক দায়িত্ব রেল মন্ত্রকের হাতে যায়৷ সেই সময়ে রেলমন্ত্রীর দায়িত্বে ছিলেন মমতা বন্দ্যোপাধ্যায়৷ সেই সময়ে রেল মন্ত্রক কর্মীদের দীর্ঘ বকেয়া বাবদ ২০ কোটি টাকা এবং কারখানার সংস্কারে ৩০ কোটি টাকার অনুমোদন করে৷ শ্রমিক ইউনিয়নগুলির অভিযোগ ছিল, কারখানা সংস্কারে বরাদ্দ হওয়া ওই ৩০ কোটি টাকা সঠিক ভাবে খরচ হয়নি৷ কারখানায় আধুনিক যন্ত্রপাতি বসানো এবং কাঁচামাল কেনার পরিবর্তে সবুজ গালিচা, একাধিক এসি গাড়ি কেনার মতো নানা ‘অকারণ ’-এ খরচ করা হয় ওই টাকা৷ মমতা বন্দ্যোপাধ্যায় রেলমন্ত্রীর পদ ছেড়ে দেওয়ার পরে বার্নপুরের বার্ন স্ট্যান্ডার্ড কারখানার ছোট শপগুলো একের পর এক বন্ধ হতে শুরু করে৷ এর আগে ওয়াগন তৈরির যাবতীয় যন্ত্রাংশ এখানেই তৈরি করা হত৷ শ্রমিক ইউনিয়নগুলির অভিযোগ , ওই শপগুলো বন্ধ করে দেওয়ার পিছনে কারখানার উচ্চপদস্থ কর্মীদের মূল উদ্দেশ্য ছিল , কিছু বেসরকারি সংস্থার কাছ থেকে কম দামে নিম্নমানের জিনিস কিনে আনা ও তার বিনিময়ে টাকার দুর্নীতি করা৷
বার্ন স্ট্যান্ডার্ড কোম্পানি বন্ধ করে দেওয়ার সময়ে দেনা ছিল মাত্র ৮২ কোটি টাকা৷ তার মধ্যে ১২ কোটি টাকা শুধু বিভিন্ন কর্মী ও আধিকারিকদের পাওনা৷ সব মিলিয়ে কোম্পানির দাবি, এখনও পর্যন্ত ক্ষতির পরিমাণ ২৮৪ কোটি টাকা৷
ব্রায়ান ক্রিস্তান্তে
ব্রায়ান ক্রিস্তান্তে (Bryan Cristante, ; জন্ম: ৩ মার্চ ১৯৯৫) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব রোমা এবং ইতালি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় এবং কেন্দ্রীয় রক্ষণভাগের খেলোয়াড় হিসেবে খেলে থাকেন।
২০১০ সালে, ক্রিস্তান্তে ইতালি অনূর্ধ্ব-১৬ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ৭ বছর যাবত ইতালির বয়সভিত্তিক দলের হয়ে খেলার পর, তিনি ২০১৭ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ১১ ম্যাচে ১টি গোল করেছেন। তিনি ইতালির হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন।
ব্যক্তিগতভাবে, ক্রিস্তান্তে বেশ কিছু পুরস্কার জয়লাভ করেছেন, যার মধ্যে.২০১৩ সালে তোরনেও দি ভারেজ্জিও গোল্ডেন বয় পুরস্কার জয় অন্যতম। দলগতভাবে, ক্রিস্তান্তে এপর্যন্ত ৪টি শিরোপা জয়লাভ করেছেন, যার সবগুলো বেনফিকার হয়ে জয়লাভ করেছেন।
প্রারম্ভিক জীবন
ব্রায়ান ক্রিস্তান্তে ১৯৯৫ সালের ৩রা মার্চ তারিখে ইতালির সান ভিতো আল তালিয়ামেন্তোয় জন্মগ্রহণ করেছেন এবং সেখানেই তার শৈশব অতিবাহিত করেছেন।
সাগর সেন
জন্ম ও প্রারম্ভিক জীবন
সাগর সেনের জন্ম ১৯৩২ খ্রিস্টাব্দের ১৫ মে ব্রিটিশ ভারতের অধুনা ফরিদপুরের এক রাজ পরিবারে। তিনি বিজনবিহারী সেন ও নয়নমঞ্জরী সেনের কনিষ্ঠ পুত্র। তার শৈশব কেটেছে বর্তমানের বাংলাদেশে। তবে দেশভাগের পর সপরিবারে চলে আসেন কলকাতার বরানগরে। তার প্রাতিষ্ঠানিক সঙ্গীত শিক্ষার হাতেখড়ি কলকাতাতেই। তার স্কুলের পাঠ কলকাতার তীর্থপতি ইনস্টিটিউশনে। এরপর কলেজের পাঠ সুরেন্দ্রনাথ কলেজে। তার জীবিকা বলতে মুখ্যত ছিল গান। এছাড়া কলকাতা কর্পোরেশনের প্রাথমিক বিদ্যালয়ের সঙ্গীত শিক্ষক রূপে আমৃত্যু যুক্ত ছিলেন।
সঙ্গীতজীবন
সাগর সেন প্রধানত রবীন্দ্র সংগীত শিল্পী হিসাবে বেশি পরিচিত। ১৯৫৮ খ্রিস্টাব্দে অল ইন্ডিয়া রেডিও তথা আকাশবাণীতে তার গাওয়া  রবীন্দ্র সঙ্গীতের প্রথম রেকডিং হয়।
তিনি সন্তোষ সেনগুপ্ত পরিচালিত রবীন্দ্র গীতিনাট্য - 'শাপমোচন' (১৯৬৬) এবং 'বাল্মীকি প্রতিভা'(১৯৬৭) য় কণ্ঠদান করেন। ১৯৬৮ সালে রবীন্দ্র নৃত্যনাট্য 'মায়ার খেলা' য় তার গাওয়া 'আমি জেনে শুনে বিষ করেছি পান' তাঁকে রবীন্দ্রসঙ্গীতের খ্যাতনামা শিল্পী হিসাবে প্রতিষ্ঠা দেয়। স্বকীয় উপস্থাপনা শৈলীতে বেশ কিছু রবীন্দ্রসঙ্গীত অন্য এক মাত্রায় নিজস্বতা পেয়েছে। সহজিয়া রীতিতে আর আবেগাপ্লুত গায়কিতে তার নিবেদিত সঙ্গীতের মূর্ছনা শ্রোতাদের বিভোর করে। পরবর্তী সত্তর ও আশির দশকে তৎকালীন গ্রামোফোন কোম্পানি অব ইন্ডিয়া ( বর্তমানের সারেগামা ইন্ডিয়া) থেকে তার বহু সঙ্গীতের রেকর্ড প্রকাশিত হয়। ১৯৭৪ সালে 'পূজা' পর্যায়ের সাতটি ও 'প্রেম' পর্যায়ে সাতটি রবীন্দ্র গান নিয়ে স্টেরিয়োফনিক লং প্লে রেকর্ড  প্রকাশিত হয়। তার শতাধিক গানের রেকর্ড আছে। ১৯৬৩ খ্রিস্টাব্দে তিনি কলকাতায় স্থাপন করেন নিজস্ব সঙ্গীত বিদ্যালয় - "রবিরশ্মি"।
তার অভিভাবকত্বে 'রবিরশ্মি' র ছাত্র ছাত্রীরা বিভিন্ন সময়ে রবীন্দ্র সদনে, শিশির মঞ্চে, কলামন্দিরে 'শ্রাবণসন্ধ্যা', 'শাপমোচন', 'ঋতুরঙ্গ', 'স্বদেশী নায়ে বিদেশী খেয়া','বিশ্বজন মোহিছে' নামীয় সঙ্গীতানুষ্ঠান পরিবেশন করেন। এই অনুষ্ঠানগুলিতে তিনি নিজে এমনকি খ্যাতনামা সঙ্গীত শিল্পী হেমন্ত মুখোপাধ্যায়, চিন্ময় চট্টোপাধ্যায়,সুচিত্রা মিত্র, বাণী ঠাকুর প্রমুখেরা অংশ নিতেন।
১৯৭৫ খ্রিস্টাব্দের আগস্টে কলকাতা দূরদর্শনের উদ্বোধনী অনুষ্ঠানে প্রথম সঙ্গীত পরিবেশনার সম্মান পান তিনি। তার সঙ্গে ছিলেন বিখ্যাত রবীন্দ্রসঙ্গীত শিল্পী সুমিত্রা সেন। দ্বৈত কণ্ঠে গেয়েছিলেন আজি এ আনন্দসন্ধ্যা। সাগর সেন পরিবেশন করেছিলেন আকাশ ভরা সূর্য তারা, বিশ্বভরা প্রাণ। বিদেশে সঙ্গীত পরিবেশনের জন্য ১৯৬২ সালে বার্মায়, বাংলাদেশে তিন বার এবং ১৯৭৬ সালে টেগোর মিউজিক সোসাইটির আমন্ত্রণে কানাডা আমেরিকা ও সুইজারল্যান্ড গিয়েছেন। সাগর সেনের প্রকৃতিদত্ত বলিষ্ঠ-উদার-ভাবময় কণ্ঠ-এ গীত অবিস্মরণীয়  রবীন্দ্রসঙ্গীতের কয়েকটি হল -
আধুনিক বাংলা গান ও নেপথ্যকণ্ঠদানে
বাংলা চলচ্চিত্রে নেপথ্য সঙ্গীতের কণ্ঠশিল্পী ছিলেন তিনি। যেমন -
পারিবারিক জীবন ও জীবনাবসান
সাগর সেন ১৯৬২ খ্রিস্টাব্দে সুমিত্রা সেনকে বিবাহ করেন। তাদের তিন পুত্র সন্তান। এরা হলেন- প্রিয়ম সেন, প্রীতম সেন ও প্রমিত সেন। প্রমিত সেন একজন সঙ্গীত শিল্পী। ১৯৮১ খ্রিস্টাব্দে ধরা পড়ে তিনি ক্যান্সার রোগে আক্রান্ত হয়েছেন। তবুও জীবনের শেষ দেড় বছর সমানভাবে সঙ্গীত পরিবেশন করে গেছেন। শেষে ১৯৮৩ খ্রিস্টাব্দের জানুয়ারি মাসের ৪ তারিখে মাত্র ৫০ বৎসর বয়সে প্রয়াত হন।
অঞ্জনিবাই মালপেকর
অঞ্জনিবাই মালপেকর (২২ এপ্রিল ১৮৮৩ - ৭ আগস্ট ১৯৭৪) ছিলেন একজন বিখ্যাত ভারতীয় শাস্ত্রীয় গায়িকা।
প্রারম্ভিক জীবন এবং পটভূমি
মালপেকর ২২ এপ্রিল ১৮৮৩ সালে গোয়ার পেরনেমের মালপেতে সঙ্গীতপ্রেমী পরিবারে জন্মগ্রহণ করেছিলেন। তাঁর পরিবার গোয়ান কালাবন্ত সম্প্রদায়ের অন্তর্ভুক্ত ছিল। তার দাদি গুজাবাই এবং মা নবুবাই উভয়ের নাম সঙ্গীতজগতে সম্মানিত ছিল। ৮ বছর বয়সে তিনি ভেন্ডিবাজার ঘরানার ওস্তাদ নাজির খানের তত্ত্বাবধানে তার সঙ্গীত প্রশিক্ষণ শুরু করেন।  ঘরানার উৎপত্তি অনেক পুরোনো মোরাদাবাদ ঘরানায় এবং মুম্বইয়ের ভেন্ডি বাজার এলাকায় ছিল।
কর্মজীবন
মালপেকর ১৮৯৯ সালে ১৬ বছর বয়সে মুম্বাইতে একটি কনসার্টে প্রথম গান গেয়েছিলেন। সেই দিনগুলিতে "সম্মানিত পরিবারের" মহিলারা কখনই জনসমক্ষে গান গাইতেন না। তখন মালেপাকর জনসাধারণ এবং রাজকীয় পৃষ্ঠপোষকতা সহ একটি সমৃদ্ধ গানের কর্মজীবন চালিয়ে যান। সময়ের সাথে সাথে তিনি ঘরানার দায়েনে পরিণত হন।
তার গানের পাশাপাশি তিনি তার সৌন্দর্যের জন্যও প্রশংসা পেয়েছেন। চিত্রশিল্পী এমভি ধুরন্ধর যখন তার একটি তৈলচিত্র তৈরি করেছিলেন, তখন আরেকজন চিত্রশিল্পী রাজা রবি বর্মা অনুপ্রাণিত হয়েছিলেন এবং মিউজ হিসাবে তার সাথে একটি সিরিজ চিত্রকর্ম করতে গিয়েছিলেন। "লেডি ইন দ্যা মুনলাইট", "মোহিনী", "দ্য হার্টব্রোকেন"  ইত্যাদি চিত্রকর্ম তিনি ১৯০১ এবং ১৯০৩ সালে মুম্বইতে থাকার সময় রাজা রবি বর্মার জন্য মডেলিং করেছিলেন।  যাইহোক পাবলিক কনসার্টে গান গাওয়া মানে প্রাথমিকভাবে পুরুষ শ্রোতাদের জন্য গান করা। এটি প্রায়শই হয়রানির সৃষ্টি করে। এইভাবে ১৯০৪ সালে তিনি এমনকি জনসমক্ষে গান গায়তে ভয় পেয়েছিলেন এবং তার কণ্ঠস্বর হারিয়েছিলেন। তবে তিনি এক বছর পরে এটি ফিরে পান।
তিনি শেঠ ওয়াসানজি বেদকে বিয়ে করেন। একজন গায়ক হিসেবে সফল ক্যারিয়ারের পর ১৯২০ সালে তার গুরু ওস্তাদ নাজির খানের মৃত্যুবরণ করেন। নাজির খানের মৃত্যুর পর তিনি কনসার্টে আগ্রহ হারিয়ে ফেলেন। অবশেষে, টাউন হল, মুম্বাইতে শেষ পারফরম্যান্সের পর তিনি ১৯২৩ সালে গান ছেড়ে দেন এরপর ৪০ বছর বয়সে তিনি তার বাকি বছরগুলি সঙ্গীত শেখানোর জন্য উৎসর্গ করার সিদ্ধান্ত নিয়েছিলেন। পরবর্তী দশকগুলিতে তিনি ভারতীয় শাস্ত্রীয় সঙ্গীত জগতের কিছু উল্লেখযোগ্য ব্যক্তিদের গান শিখিয়েছিলেন। তাঁরা হলেন কুমার গন্ধর্ব, কিশোরী আমনকার,  পণ্ডিত টিডি জানোরিকর (১৯২১-২০০৬), বেগম আখতার এবং নয়না দেবী । ১৯৬০-এর দশকে মুম্বই ভিত্তিক ভেন্ডিবাজার ঘরানা সারা ভারতে বিখ্যাত হয়ে ওঠে। আমান আলি খান ছাড়াও ঝাঁদে খান, মাম্মান খান, শাব্বির এবং আমির খান ছিলেন জনপ্রিয় সঙ্গীতশিল্পীদের অন্যতম।
১৯৫৮ সালে যখন সঙ্গীতে তার অবদানের জন্য তাকে সঙ্গীত নাটক আকাদেমি ফেলোশিপ দেওয়া হয় যা সঙ্গীত নাটক আকাদেমি প্রদত্ত সর্বোচ্চ সম্মান। তিনি প্রথম মহিলা যিনি এই পুরস্কার পেয়েছিলেন।
মৃত্যু
মালপেকর ১৯৭৪ সালের ৭ আগস্ট বম্বেতে (বর্তমানে মুম্বই) ৯১ বছর বয়সে মারা যান।
ব্রুনাই দারুসসালাম বিশ্ববিদ্যালয়
ব্রুনাই দারুসসালাম বিশ্ববিদ্যালয় (UBD; Jawi: يونيبرسيتي بروني دارالسلام) ব্রুনাইয়ের প্রথম বিশ্ববিদ্যালয়। বিশ্ববিদ্যালয়টি ১৯৮৫ সালে প্রতিষ্ঠিত হয় এবং তারপর থেকেই বিশ্ববিদ্যালয়টি দেশের বৃহত্তম সরকারি বিশ্ববিদ্যালয়ের স্থান অর্জন করে।
ব্রুনাই দারুসসালাম বিশ্ববিদ্যালয় (কিউ.এস) এশিয়া শীর্ষ বিশ্ববিদ্যালয়ের তালিকায় ১০৫তম স্থান অর্জন করে এবং ২০১৯ সালের (কিউ.এস) বিশ্ব শীর্ষ বিশ্ববিদ্যালয় তালিকায় ব্রুনাই দারুসসালাম বিশ্ববিদ্যালয় ৩২৩তম স্থান অর্জন করে।  ইতিহাস, ইসলামিক স্টাডিজ বিভাগ
ইতিহাস
ব্রুনাই দারুসসালাম বিশ্ববিদ্যালয়ে ৯টি একাডেমিক অনুষদ এবং ৭টি গবেষণা ইনস্টিটিউট রয়েছে। বিজ্ঞান, স্বাস্থ্য বিজ্ঞান, এশিয়ান স্টাডিজ, নীতি গবেষণা, ব্যবসা শিক্ষা, প্রকৌশল, জীববৈচিত্র্য, উন্নত উপকরণ ও শক্তি বিজ্ঞান, উন্নত গবেষণা ও প্রয়োগ, তথ্য বিশ্লেষণ, ইসলামিক স্টাডিজ, নেতৃত্ব, নতুনত্ব ও অগ্রগতি অনুষদ রয়েছে ব্রুনাই দারুসসালাম বিশ্ববিদ্যালয়ে।
আন্তর্জাতিক ছাত্র
ব্রুনাই দারুসসালাম বিশ্ববিদ্যালয়ে শুরু থেকেই আন্তর্জাতিক শিক্ষার্থীদের বিভিন্ন সুযোগ সুবিধা প্রদান করে আসছে। ধীরে ধীরে বৃদ্ধি পাচ্ছে বিদেশী শিক্ষার্থীর সংখ্যা, যাদের মধ্যে অধিকাংশ পূর্ব এশিয়া (গণচীন এবং জাপান), ইউরোপ, ইউরোপ এবং মধ্যপ্রাচ্য থেকে আসছে। বর্তমানে  ব্রুনাই দারুসসালাম বিশ্ববিদ্যালয়ে বিভিন্ন প্রোগ্রাম উন্নত করার জন্য আন্তর্জাতিক সম্পর্ক সমৃদ্ধি কর্মসূচির নিয়েছে ব্রুনাই এবং তৃতীয় বছরে স্নাতক প্রোগ্রাম শেষ করে শিক্ষার্থীরা বিশ্বের যে কোন দেশে যেতে পারে এবং সেখানে সফলতা অর্জন করে।
অনুষদ এবং ইনস্টিটিউট
১. একাডেমি ব্রুনাই স্টাডিজ;
২. কলা অনুষদ ও সামাজিক বিজ্ঞান অনুষদ;
৩. বিজ্ঞান অনুষদ;
৪. ইন্টিগ্রেটেড প্রযুক্তি অনুষদ;
৫. ইনস্টিটিউট অফ এশিয়ান স্টাডিজ (আইএএস);
৬. ইনস্টিটিউট অব পলিসি স্টাডিজ (আইপিএস);
৭. ইসলামিক স্টাডিজ অনুষদ;
৯. আইবিএম সেন্টার;
১০. জীববৈচিত্র্য এবং পরিবেশ গবেষণা অনুষদ;
১১.উপাদান এবং শক্তি বিজ্ঞান অনুষদ;
১২ সেন্টার ফর অ্যাডভান্স রিসার্চ (যত্ন);
১৩. ভাষা শিক্ষা কেন্দ্র।
বিশ্ববিদ্যালয় মসজিদ
১৯৯২ সালে ব্রুনাই দারুসসালাম বিশ্ববিদ্যালয়ে ২ একর জমির উপর একটি মসজিদ নির্মাণ কাজ শুরু করে এবং ১৯৯৪ সালে মসজিদটি নির্মাণ করা হয় (ছোট মাই মাতাল মসজিদ)। এই মসজিদটি নির্মাণ করতে মোট খরচ হয় $৭,৬০০,০০০ বিলিয়ন। ১৯৯৫ সালে মসজিদটি আনুষ্ঠানিকভাবে উদ্বোধন করেন মাননীয় প্রধানমন্ত্রী সুলতান হাজী হাসসান আল-বলকিয়াহ। বিশ্ববিদ্যালয়ের ছাত্র শিক্ষক এবং পার্শ্ববর্তী স্থানীয়রা মুসলমানগণ এই মসজিদে নিয়মিত নামাজ আদায় করেন।
রক্ত সঞ্চারণ
রক্ত সঞ্চারণ (Blood Transfusion) রক্তপাত,রক্তাল্পতা,শল্যচিকিৎসা প্রভৃতি কারণে কোন ব্যক্তির দেহে রক্তের পরিমাণ অস্বাভাবিকভাবে কমে গেলে সেই অভাব পূরনের জন্য যে পদ্ধতিতে একজন লোকের শিরার মধ্য দিয়ে অন্য লোকের রক্ত দেওয়া হয় তাকে এক কথায় রক্ত সঞ্চারণ বলে।
আইসিকিউ
আইসিকিউ (ICQ) হল একটি তাৎক্ষণিক বার্তাপ্রদান কম্পিউটার প্রোগ্রাম যেটা প্রথম ১৯৯৬ সালে উন্নত এবং জনপ্রিয়করণ করা হল একটি ইসরাইলি কোম্পানি - "মিরাবিলিস" দ্বারা। এটির মালিকানা হস্তান্তর করা হয় এওএল -কে ১৯৯৮ সালে আর শেষে মেইল.রু-কে ২০১০ সালে।
কবির নাইরিজ জামে মসজিদ
জামে মসজিদ সেলযুক রাজবংশের সাথে সম্পর্কিত। এটি নেইরিজে অবস্থিত।
হান মিয়ং-হুই
হান মিয়ং-হুই (জন্ম ২০ নভেম্বর ১৯৪৫) একজন দক্ষিণ কোরীয় স্প্রিন্টার। তিনি ১৯৬৪ গ্রীষ্মকালীন অলিম্পিকে মহিলাদের ৪০০ মিটারে প্রতিদ্বন্দ্বিতা করেছিলেন।
সুলতান আহমেদ (রিয়ার এডমিরাল)
রিয়ার এডমিরাল সুলতান আহমেদ (১৯৩৮-২০১২) বাংলাদেশ নৌবাহিনীর চতুর্থ প্রধান ছিলেন।
কর্মজীবন
১৯৬৩ সাল থেকে ১৯৬৮ সাল পর্যন্ত সাবমেরিন ওয়ারফেয়ার অফিসার ছিলেন। তিনি পাকিস্তান নৌবাহিনীর ক্ষেপণাস্ত্র ফ্রিগেটে একজন গানারি অফিসার ছিলেন এবং ডুবোজাহাজে লজিস্টিক অফিসার হওয়ার যোগ্যতা অর্জন করেছিলেন। মুক্তিযুদ্ধের সময়ে ১৯৭১ সালে তিনি মার্কিন যুক্তরাষ্ট্রে আর্মি ইন্টেলিজেন্স সেন্টারে ন্যাটোর যৌথ কাউন্টার বুদ্ধিমত্তা প্রশিক্ষণ কর্মসূচির আওতায় প্রশিক্ষণরত ছিলেন।
লেফট্যানেন্ট জেনারেল জিয়াউর রহমানের সময় প্রতিরক্ষা গোয়েন্দা মহাপরিদপ্তরের ডেপুটি ডিরেক্টর জেনারেল ছিলেন। হুসাইন মুহম্মদ এরশাদের শাসনকালে তিনি যোগাযোগ ও নৌ-পরিবহন মন্ত্রী ছিলেন। ৬ আগস্ট ১৯৮৪ সাল থেকে ১৪ আগস্ট ১৯৯০ সাল পর্যন্ত বাংলাদেশ নৌবাহিনীর প্রধান ছিলেন। অবসর গ্রহণের পর তিনি রাজশাহী থেকে সংসদ সদস্য নির্বাচিত হন।
ক্লতিল্দে গার্সিয়া দেল কাস্তিইয়ো (চিত্র)
বিবরণ
ক্লটিল্ড গার্সিয়া ডেল ক্যাস্তিলো, রঙিন তৈল চিত্রটি এখন স্পেনের মাদ্রিদের সোরোইয়া যাদুঘর সংগ্রহের অংশ। এই তৈল চিত্রটিতে তিনি যে মহিলাকে তুলে ধরেছেন, তিনি আর কেউ নয় স্বয়ং চিত্রশিল্পীর, হোয়াকিন সোরোইয়ার স্ত্রী, ক্লটিল্ড গার্সিয়া ডেল ক্যাস্তিলো। চিত্রটিতে দেখা যায়, ক্লটিল্ড একটি কাঠের চেয়ারে বসে আছেন, পরনে কালো পোশাক বিশেষ (গাউন), দুহাতে বাদামী এক জোড়া গ্লাভস, তার মাথা সামান্য ডান দিকে বাঁক ছিল। তার ডান হাত চেয়ারে উপর রাখা একটি বালিশের উপর ভর করা এবং তার আঙ্গুলগুলি তার গালে ঠাণ্ডা স্পর্শ করে। তার বাম হাতটি চেয়ারের হাতলে রাখা ছিল। তার চুল বাঁধা ছিল এবং একটি হলুদ ফুল দিয়ে সজ্জিত ছিল, যা এক অপরুপ সৌন্দর্যের প্রকাশ পায়।
লি হাক-জা
লি হাক-জা (, জন্ম ২ এপ্রিল ১৯৪১) একজন দক্ষিণ কোরীয় ট্র্যাক অ্যান্ড ফিল্ড মল্লক্রীড়াবিদ।
তিনি ১৯৬০ গ্রীষ্মকালীন অলিম্পিকে মহিলাদের ৮০০ মিটারে প্রতিদ্বন্দ্বিতা করেছিলেন। ১৯৬৪ গ্রীষ্মকালীন অলিম্পিকে, তিনি মহিলাদের ৪ × ১০০ মিটার রিলে এবং মহিলাদের পেন্টাথলনে প্রতিদ্বন্দ্বিতা করেছিলেন।
তিনি চুং কিয়ো-মোকে বিয়ে করেন এবং যুক্তরাষ্ট্রের টেক্সাসে অভিবাসিত হন।
ডগ ম্যাকলয়েড
ডগলাস ডোয়াইন ম্যাকলয়েড (জন্ম ১৫ ডিসেম্বর ১৯৬০) হলেন যুক্তরাষ্ট্রের মিসিসিপি অঙ্গরাজ্যের একজন রাজনীতিবিদ, যিনি রিপাবলিকান পার্টির রাজনীতির সাথে যুক্ত। ২০১২ সাল থেকে তিনি মিসিসিপি বিধানসভার নিম্নকক্ষে ১০৭ নাম্বার জেলার বিধায়ক হিসেবে দায়িত্ব পালন করছেন।
রাজনৈতিক জীবন
ডগ ম্যাকলয়েড ২০১১ সালে মিসিসিপি রাজ্যের বিধানসভার নিম্নকক্ষের নির্বাচনে ডেমোক্র‍্যাটিক পার্টির ডগলাস এল. লিকে পরাজিত করে ১০৭ নাম্বার জেলার বিধায়ক হিসেবে নির্বাচিত হন। ২০১৬ সালে মিসিসিপি রাজ্যের বিধানসভার নিম্নকক্ষের নির্বাচনে ডেমোক্র‍্যাটিক পার্টির অস্টিন হাওয়েলকে পরাজিত করে তিনি পুনরায় ১০৭ নাম্বার জেলার বিধায়ক হিসেবে নির্বাচিত হন।
সমালোচনা
২০১৯ সালের মে মাসে যৌন মিলনের জন্য কাপড় খুলতে দেরি করায় স্ত্রীকে ঘুষি মারার অভিযোগে গ্রেফতার করা হয় তাকে। পরবর্তীতে ১,০০০ ডলারের বিনিময়ে জামিন পান তিনি।
হাত্তিনের যুদ্ধ
হাত্তিনের যুদ্ধ বা হিত্তিনের যুদ্ধ (معركة حطين) ১১৮৭ সালের ৪ জুলাই শনিবার ক্রুসেডার জেরুজালেম রাজ্য ও আইয়ুবীদের মধ্যে সংঘটিত হয়।
সালাহুদ্দিন আইয়ুবির অধীন মুসলিম সেনাবাহিনী ব্যাপক সংখ্যক ক্রুসেডার সেনাকে হত্যা করে। জেরুজালেম পুনরায় অধিকার করে ও অন্যান্য কিছু ক্রুসেডার অধিকৃত শহর দখল করে। যুদ্ধের ফলাফল হিসেবে মুসলিমরা আবার পবিত্র ভূমিতে প্রধান সামরিক শক্তি হিসেবে আবির্ভূত হয়। খ্রিষ্টানদের এই পরাজয় তৃতীয় ক্রুসেডের সূচনা করে। হাত্তিনের যুদ্ধের দুই বছর পর এই ক্রুসেড শুরু হয়।
যুদ্ধক্ষেত্রের অবস্থান
right|thumb|200px|হাত্তিনের যুদ্ধ, ১৫ শতকের একটি পান্ডুলিপির চিত্র এই যুদ্ধে বর্তমান ইসরায়েলের টাইবেরিয়াস নামক স্থানের নিকটবর্তী স্থানে সংঘটিত হয়। হিত্তিন শহরের নিকটবর্তী এই যুদ্ধক্ষেত্রে দুই চূড়া বিশিষ্ট একটি পাহাড় রয়েছে। এটি টাইবেরিয়াস ও পশ্চিমে এক্রের পথের মধ্যবর্তী বিস্তৃত পর্বতমালার গিরিপথের পাশে অবস্থিত। দারবুল হাউয়ারনাহ রাস্তাটি রোমানরা তৈরী করে। এটি জর্ডান নদী, গেলিলি সাগর ও ভূমধ্যসাগরীয় উপকূলের মধ্য প্রধান পথ হিসেবে কাজ করত।
পটভূমি
১১৮৬ সালে গাই অব লুসিগনান জেরুজালেমের রাজা হন। তার স্ত্রী সিবিলার সন্তান পঞ্চম বল্ডউইনের মৃত্যুর পর স্ত্রীর পদাধিকার বলে তিনি ক্ষমতা পান। এসময় জেরুজালেম রাজ্য গাই, সিবিলা ও রেইনল্ড অব শাটিলন সেসাথে গেরার্ড অব রিডফোর্ট ও নাইটস টেম্পলারদের মত নতুন আগতদের মধ্যকার বিরোধে বিভক্ত ছিল। ত্রিপলির তৃতীয় রেইমন্ড যিনি শিশু রাজা পঞ্চম বল্ডউইনের অভিভাবক ছিলেন, তিনি ও তার নেতৃত্বাধীন অভিজাতরা গাইয়ের রাজা হওয়ার বিরোধিতা করেন। রেইমন্ড অবস্থার কারণে বীতশ্রদ্ধ দেখতে পান যে তার অনুসারী ব্যারনরা গাই ও সিবিলার প্রতি অনুগত রয়েছে। তিনি এরপর বিপরীত দিকে জর্ডান নদী থেকে টাইবেরিয়াসের দিকে চলে যান। অবস্থা এতটাই খারাপ ছিল যে রেইমন্ড ও গাইয়ের মধ্যে প্রায় যুদ্ধ চলছিল। গাই রেইমন্ডের স্ত্রী এসিভার মাধ্যমে টাইবেরিয়াস দুর্গ জয় করতে চাইছিলেন। রেইমন্ডের সমর্থক বেলিয়ান অব ইবেলিনের মধ্যস্ততায় যুদ্ধ এড়ানো সম্ভব হয়।
ইতিমধ্যে জেরুজালেমকে ঘিরে থাকা মুসলিম রাষ্ট্রগুলো ১১৭০ ও ১১৮০ এর দশকে সালাদিন কর্তৃক ঐক্যবদ্ধ হয়। ১১৬৯ সালে সালাদিন মিশরের উজির নিযুক্ত হন এবং শীঘ্রই সুলতান হিসেবে দেশের শাসনভার লাভ করেন। ১১৭৪ সালে দামেস্কে তিনি তার শাসন জারি করেন। ১১৭৬ সাল নাগাদ আলেপ্পো ও ১১৮৩ সাল নাগাদ মসুলে তার কর্তৃত্ব স্থাপিত হয়। ফলে প্রথমবারের মত জেরুজালেম রাজ্য মুসলিম শাসিত অঞ্চল দ্বারা আবদ্ধ হয়ে পড়ে। ১১৭৭ সালে ক্রুসেডাররা সালাদিনকে মন্টগিসারডের যুদ্ধের পরাজিত করে এবং ১১৮০ এর দশকের প্রথমদিকে দুপক্ষের মধ্যে একটি সন্ধি ছিল। কিন্তু রেইনল্ড একটি মুসলিম ক্যারাভেনকে আক্রমণ করলে সন্ধি ভঙ্গ হয়। এছাড়া রেইনল্ড মক্কা আক্রমণের হুমকিও দিয়েছিল।
টাইবেরিয়াস অবরোধ
মে মাসের শেষের দিকে সালাদিন তার জীবনের সর্ববৃহৎ সেনা সমন্বয়ে একটি সেনাদল গঠন করেন। এতে প্রায় ১২,০০০ নিয়মিত অশ্বারোহীসহ মোট ৩০,০০০ এর মত সৈনিক ছিল। জর্ডান নদী অতিক্রম করার পূর্বে ৩০ জুন তিনি তেল-আশতারায় তার বাহিনীকে পর্যবেক্ষণ করেন। প্রতিপক্ষ ক্রুসেডাররা জিপরিতে একত্রিত হয়। এতে জেরুজালেম ও ত্রিপলি থেকে ১,২০০ জন ও এন্টিওক থেকে ৫০ জন নাইটসহ মোট ২০,০০০ সৈনিক ছিল। এটি সালাদিনের বাহিনীর তুলনায় ক্ষুদ্র হলেও ক্রুসেডারদের তুলনায় বড় ছিল। রেইমন্ড ও গাই ক্রুসেডার সেনা সহকারে এক্রেতে মিলিত হন। ইউরোপীয় সূত্রগুলোর মতে নাইটদের পাশাপাশি সেখানে বড় ধরনের হালকা অশ্বারোহী বাহিনী ও ১০,০০০ এর মত পদাতিক সৈনিক ছিল। সম্পূরক হিসেবে ক্রসবোম্যানরাও উপস্থিত হয় এবং বেশ বড় সংখ্যক ভাড়াটে সৈনিকও ছিল। এক্রের বিশপ সেনাবাহিনীর সাথে থেকে ক্রস বহন করছিলেন। তিনি পেট্রিয়ার্ক হেরাক্লিয়াসের স্থান নেন।
জুলাইয়ের ২ তারিখ সালাদিন টাইবেরিয়াসে রেইমন্ডের একটি দুর্গ অবরোধে ব্যক্তিগতভাবে নেতৃত্ব দেন। এসময় মূল মুসলিম সেনারা কাফ্র সাবতে অবস্থান করছিল। সালাদিন গাইকে সাফুরিয়ার ঝর্ণা থেকে সরাবার জন্য প্রলুব্ধ করতে চাইছিলেন। টাইবেরিয়াসের গেরসন সালাদিনকে অর্থ পরিশোধ করতে চেয়েছিল কিন্তু সালাদিন তা গ্রহণে অস্বীকৃতি জানান। ঐদিনই দুর্গের পতন হয়। একটি টাওয়ার খুড়ে ফেলা হয় এবং এটি ধ্বসে পড়ে সালাদিনের সৈনিকরা ভেতরে বাধাদানকারীদেরকে হত্যা ও বন্দী করে।
রেইমন্ডের স্ত্রী এসিভা দুর্গের ভেতর আবদ্ধ হয়ে পড়েন। খনন আরম্ভ হলে সালাদিন খবর পান যে গাই ফ্রাঙ্ক সেনাবাহিনীকে পূর্বের দিকে নিয়ে আসছেন। ক্রুসেডাররা ফাঁদে পা দেয়।
জুলাই ২ তারিখ ক্রুসেডারদের একটি যুদ্ধসভার ফলে গাইয়ের নিজের প্রতিরক্ষার ত্যাগের সিদ্ধান্ত নেয়া হয়। ফ্রাঙ্কদের মধ্যকার ব্যক্তিগত দ্বন্দ্বের কারণে এই সভার বিষয়ে তথ্য পক্ষপাতদুষ্ট হলেও রেইমন্ড সালাদিনের ফাঁদ অনুযায়ী এক্রে থেকে টাইবেরিয়াসের দিকে এগিয়ে যাওয়ার ব্যাপারে মতবিরোধ করেন বলে প্রতীয়মান হয়। অধিকন্তু গাইয়ের টাইবেরিয়াসের ব্যাপারে চিন্তিত হওয়া উচিত ছিল না, এটি রেইমন্ডের ব্যক্তিগত অধিকারে ছিল এবং রাজ্যের নিরাপত্তার জন্য ত্যাগ স্বীকার করতে প্রস্তুত ছিল। মতবিরোধের ফলে গেরার্ড ও রেইনল্ড রেইমন্ডকে ভীরু বলে অভিযোগ করেন। ফলে গাই আক্রমণ করতে প্রভাবিত হন।
এরপর গাই সেনাবাহিনীকে সালাদিনের বিরুদ্ধে টাইবেরিয়াসের দিকে এগিয়ে যাওয়ার জন্য আদেশ দেন। এটিই সালাদিনের পরিকল্পনা ছিল। এর মাধ্যমে ক্রুসেডারদেরকে তাদের দুর্গ অবরোধ না করে যুদ্ধক্ষেত্রেই পরাজিত করা সম্ভব ছিল।
এছাড়াও সালাদিন অনাকাঙ্খিতভাবে দ্রুজদের কাছ থেকে মিত্রতা লাভ করেন। জামাল আদ-দিন হাজির মাধ্যমে শারাহমুলে এই মিত্রতা স্থাপিত হয়। জামালের পিতা কারামা নূর উদ্দিন জেনগির পুরনো মিত্র ছিলেন। শারাহমুল শহর ক্রুসেডারদের কর্তৃক বেশ কয়েকবার হামলার স্বীকার হয়েছিল। জামাল আদ-দিন হাজির মতে তার বড় তিন ভাইকে হত্যা করে।
যুদ্ধ
thumb|right|450px|যুদ্ধে সৈনিকদের চলাচল(ক্রুসেডাররা কালো ও মুসলিমরা সবুজ দিয়ে চিহ্নিত)। Fontaine- (ঝর্ণা). Djebel- (পাহাড়). Tiberiade- (টাইবেরিয়াস). Lac de Tiberiade- (টাইবেরিয়াস হ্রদ)।
thumb|right|250px|হাত্তিনের চূড়া, ২০০৫, পূর্বদিক থেকে তোলা ছবি ক্রুসেডাররা সাফুরিয়া থেকে ৩ জুলাই তাদের যাত্রা শুরু করে। গাই সেনাদের মধ্যভাগ, রেইমন্ড অগ্রভাগ এবং বেলিয়ান, রেইনল্ড পেছনের দিক নিয়ন্ত্রণ করেন। মুসলিম সেনারা প্রায় সাথেসাথে ক্রুসেডারদেরকে ব্যতিব্যস্ত করে তোলে।
সেদিন দুপুর নাগাদ ফ্রাঙ্কিশ সেনাবাহিনী সাফুরিয়া থেকে ছয় মাইল (১০ কিমি) দূরের গ্রাম তুরানের একটি জলধারায় পৌছায়। সালাদিনের মতে এখানে “ফ্রাঙ্কিশ পদাতিকদের বাজপাখি ও অশ্বারোহীদের ঈগলগুলো পানির পাশে উড়ছিল”।
টাইবেরিয়াস পর্যন্ত আরো ৯ মাইল (১৪ কিমি) পথ বাকি ছিল। ফলে যাত্রার জন্য দিনের অর্ধেক সময় বাকি থাকায় এই পানির উৎস থেকে নিজেদের সরিয়ে নেয়া মানে সালাদিনের নিশ্চিত হামলার মুখোমুখি হতে হত। ১১৮২ সালে ফ্রাঙ্কিশ সেনাবাহিনী শত্রুদের বিরুদ্ধে এক দিনে ৮ মাইল (১৩ কিমি) অগ্রসর হতে পারত এবং ১১৮৩ সালে পুরো দিনে ছয় মাইল (১০ কিমি) অতিক্রমে সক্ষম হন। কিন্তু সালাদিনের লেখা অনুযায়ী, “গাইয়ের উদ্দেশ্যের বিপরীত হয়ে এমন কাজ করার জন্য শয়তান তাকে প্রলুব্ধ করে।“ অর্থাৎ, অজ্ঞাত কারণে গাই অনেক বিকেলে টাইবেরিয়াসের উদ্দেশ্যে এগিয়ে যাওয়া শুরু করেন।
ক্রুসেডারদের পরিকল্পনায় বড় ধরনের পরিবর্তন আসে। ক্রুসেডাররা সালাদিনের সাথে সরাসরি লড়তে পারবে না এমন বিশ্বাস নিয়ে রেইমন্ড গাইকে বাহিনীর বাম ও অগ্রভাগ ৬ মাইল (৯.৭ কিমি) দূরের হাত্তিনের জলধারার দিকে নিয়ে যাওয়ার জন্য প্রলুব্ধ করেন। সেখান থেকে তারা পরেরদিনই টাইবেরিয়াসের দিকে যাত্রা করতে পারবে।
আসন্ন আক্রমণে ফ্রাঙ্কিশদের পশ্চাতভাগ নিরবচ্ছিন্ন আক্রমণের কারণে অচলাবস্থায় ছিল। এসময় সমগ্র বাহিনী মেসকানা গ্রামের নিকট উচ্চভূমিতে আবদ্ধ হয়ে পড়ে। ক্রুসেডাররা মুসলিম পরিবেষ্টিত অবস্থায় ক্যাম্প করতে বাধ্য হয়। ফলে তাদের কাছে কোনো পানি ছিল না এবং রসদ ও নতুন সৈন্য আগমনের সুযোগও হারায়। গাইয়ের আশা ছিল যে তার লোকেরা পরেরদিন সকালে হাত্তিনের জলধারায় পৌছতে পারবে।
যখন ক্রুসেডাররা পানির জন্য পিপাসার্ত হয়ে পড়েছিল সেসময় উটের ক্যারাভেন মুসলিম সেনাবাহিনীর জন্য টাইবেরিয়াস হ্রদ (বর্তমানে ‘’গেলিলি সাগর’’ বলে পরিচিত) থেকে ছাগলের চামড়ার ব্যাগে পানি বয়ে নিয়ে আসছিল।
বাহাউদ্দিন ইবনে শাদ্দাদ ফ্রাঙ্কিশ সেনাবাহিনীর অবস্থা সংক্ষেপে বর্ণনা করে লিখে গেছেন।
৪ জুলাইয়ের সকালে ক্রুসেডাররা তাদেরকে সমস্যায় ফেলার জন্য সালাদিনের বাহিনীর সৃষ্ট আগুনের ধোয়ার কারণে কিছু দেখতে পারছিল না। এর মাধ্যমে মুসলিম সেনাবাহিনীর একাংশের কমান্ডার প্রতিপক্ষের উপর ৪০০ তীর ছুড়ে মারেন। গেরার্ড ও রেইনল্ড গাইকে যুদ্ধের জন্য সেনাবিন্যাস ও হামলার পরামর্শ দেন। গাইয়ের ভাই আমালরিক এই কাজ সম্পন্ন করেন। রেইমন্ড প্রথম ডিভিশনের নেতৃত্ব দেন। তার সাথে এন্টিওকের তৃতীয় বোহেমন্ডের পুত্র রেইমন্ড অব এন্টিওক ছিলেন। অন্যদিকে বেলিয়ান ও এডেসার তৃতীয় জোসেলিন পশ্চাতভাগ বিন্যাস করেন। এই প্রস্তুতি সম্পন্ন হওয়ার সময় রেইমন্ডের পাঁচজন নাইট সালাদিনের কাছে ক্রুসেডার শিবিরের দুর্বল অবস্থার কথা ফাঁস করে দেয়।
পিপাসার্ত ও মনোবল ভেঙ্গে পড়া ক্রুসেডাররা শিবির গুটিয়ে নেয় ও হাত্তিনের জলধারার দিকে নিজেদের গন্তব্য ঘুরিয়ে নেয়। কিন্তু তাদের এই পদক্ষেপে সালাদিনের সেনারা বাধা দেয়। এর ফলে সামনে আগানোর বা পিছিয়ে আসার পথ রুদ্ধ হয়ে যায়। কাউন্ট রেইমন্ড টাইবেরিয়াস হ্রদের দিকে হামলা ভেঙ্গে দেয়ার দুটি প্রচেষ্টা চালান। দ্বিতীয়বার তিনি তার মূল বাহিনী থেকে বিচ্ছিন্ন হয়ে পড়েন ও পিছিয়ে আসতে বাধ্য হন।
রেইমন্ড পালানোর পর গাইয়ের অবস্থান এখন আরো বেপরোয়া হয়ে উঠে। অধিকাংশ ক্রুসেডার পদাতিক সৈনিক ধ্বংসযজ্ঞ এড়ানোর জন্য দলত্যাগ করে। গাই মুসলিম অশ্বারোহীদের গতিরোধ করার জন্য তাবু স্থাপন করার চেষ্টা করেছিলেন কিন্তু পদাতিকদের সুরক্ষা ছাড়া নাইটদের ঘোড়াগুলো মুসলিম তীরন্দাজদের কারণে ছিন্নভিন্ন হয়ে যায় এবং অশ্বারোহীদেরকে পায়ে ভর দিয়ে লড়াই করতে হয়। এরপর তারা দুজনই পিছু হটেন।
এখন ক্রুসেডাররা ঘেরাও হয়ে পড়ে। তিনটি বেপরোয়া হামলা ছাড়া তারা সালাদিনের কোনো ক্ষতি করতে পারেনি ফলে পরাজিত হয়। সালাদিনের ১৭ বছর বয়সী এক পুত্র আল-আফদান এই ঘটনার প্রত্যক্ষদর্শী। মুসলিম লেখক ইবনে আল-আসিরের লেখায় এটির উদ্ধৃতি রয়েছে
"যখন ফ্রাঙ্কদের রাজা (গাই) তার দল নিয়ে পাহাড়ের উপর ছিলেন, তারা মুখোমুখি অবস্থান করা মুসলিমদের বিরুদ্ধে একটি ভয়ংকর হামলা চালায় যাতে তারা তাদেরকে আমার পিতার (সালাদিন) কাছে ফিরিয়ে দিতে পারে। আমি তার দিকে তাকালাম এবং তিনি বিষাদগ্রস্ত হয়ে পড়লেন ও তার গাত্রবর্ণ ফ্যাকাসে হয়ে গেল। তিনি তার দাড়ি ধরলেন ও অগ্রসর হলে, চিৎকার দিয়ে বললেন “শয়তানদেরকে ফেলে দাও!” মুসলিমরা এগিয়ে যায়, লড়াইয়ে পুনরায় অংশ নেয় এবং পাহাড়ে চড়ে। যখন আমি দেখলাম যে মুসলিমদের পশ্চাদ্ধাবনে ফ্রাঙ্করা পিছিয়ে যাচ্ছে আমি আনন্দে চিৎকার দিয়ে উঠলাম, “আমরা তাদের পরাজিত করেছি!” কিন্তু ফ্রাঙ্করা এগিয়ে আসে প্রথমবারের মত হামলা চালায় এবং মুসলিমদের আমার বাবার কাছে ফেরত পাঠায়। তিনি আবার প্রথমবারের মত করেন এবং মুসলিমরা ফ্রাঙ্কদের দিকে আবার ফিরে যায় ও তাদেরকে পাহাড় থেকে পিছু হটায়। আমি আবার চিৎকার দিয়ে উঠি, 'আমরা তাদের পরাজিত করেছি!' কিন্তু আমার বাবা আমার পাশে ঘুরেন ও বলেন, 'শান্ত হও! যতক্ষণ না ঐ তাবুটি (গাইয়ের) ধ্বংস না হচ্ছে ততক্ষণ আমরা তাদেরকে হারায়নি।' তিনি আমাকে একথা বলার পর তাবুটি ধ্বংস হয়। সুলতান ঘোড়া থেকে নামেন, সর্বশক্তিমান আল্লাহর কাছে সিজদায় নত হন ও আনন্দে কেঁদে ফেলেন।"
পরবর্তী অবস্থা
left|thumb|250px|[[সালাদিন|সালাদিনের কাছে গাই দ্য লুসিগনানের আত্মসমর্পণ।]] মুসলিম সেনারা রাজা গাইয়ের রাজকীয় তাবু দখল করে। সেসাথে যুদ্ধে এক্রের বিশপ নিহত হলে তার ট্রু ক্রসও দখল করে। গাই, তার ভাই দ্বিতীয় আমালরিক, রেইনল্ড অব শাটিলন, মন্টফেরাটের উইলিয়াম, গেরার্ড দ্য রিডফোর্ট, টোরনের হামফ্রে, জাবালার হাফ, বোট্রনের পিলভেইন, জিবেলেতের হাফ ও অন্য আরো অনেকে বন্দী হয়। সম্ভবত ৩,০০০ খ্রিষ্টান সৈনিক পালাতে সক্ষম হয়। বেনামী লেখকের লেখা De Expugnatione Terrae Sanctae per Saladinum Libellus অনুযায়ী রেইমন্ড, জোসেলিন, বেলিয়ান ও রেজিনাল্ড অব সিডন যুদ্ধের মধ্যবর্তী অবস্থায় পালিয়ে যান। কিন্তু এটি অন্যান্য সূত্রগুলো দ্বারা সমর্থিত নয় এবং এতে লেখকের শত্রু মনোভাব প্রকাশিত হয়।